Juan Guaidó

Juan Gerardo GUAIDÓ Márquez (naskiĝis la 28-an de julio 1983) estas venezuela inĝeniero kaj politikisto. Li estas membro de la Partio Voluntad Popular , kaj estas federacia deputito por la subŝtato Vargas.

Li servis kiel Prezidanto de la Nacia Asembleo de Venezuelo ekde la 5-a de januaro 2019. 

La 23an de januaro, Nacia Asembleo proklamis Guaidó kiel la provizora prezidanto de la lando () anstataŭe de Nicolás Maduro . La kialo estas, ke Maduro kaj lia socialisma registaro senigis la parlamenton de potenco kaj enigis la landon en gravan ekonomian kaj humanitaran krizon. Usono kaj la plej multaj latinamerikaj landoj do elektis rekoni Guaidó kiel prezidanton. 

La 4an de februaro 2019, li ankaŭ estis rekonita kiel la legitima gvidanto de la lando fare de kelkaj eŭropaj registaroj, inkluzive de Britio, Svedio, Danio, Germanio, Francio kaj Hispanio . La rekono estis antaŭvidita, ĉar Maduro ignoris postulojn voki novajn balotojn en la lando .
 Referencoj 

 Eksteraj ligiloj 



 Juan Guaidó en la retejo de la Nacia Asembleo de Venezuelo
 Biografio de CIDOB
 Intervjuo ĉe CNN, januaro 2019 

Kategorio:Venezuelaj framasonoj
Kategorio:Vivantaj homoj
Kategorio:Naskiĝintoj en 1983
Kategorio:Venezuelaj politikistoj
Kategorio:Pordemokratiaj aktivuloj
Kategorio:Prezidantoj de parlamento aŭ parlamenta ĉambro